नई दिल्ली. रिश्वत के लेनदेन में भारत एशिया के 16 देशों में टॉप पर है। 10 में से 7 लोगों को पब्लिक सर्विस के लिए पैसे देने होते हैं। पिछले साल भारत 7th पाेजिशन पर था। अपने काम के बदले देश के दो-तिहाई लोगों को रिश्वत देनी पड़ती है। यह बात ट्रांसपेरेंसी इंटरनेशनल के एक सर्वे में सामने आई। भारत के 85% लोगों ने सबसे ज्यादा पुलिस डिपार्टमेंट को करप्ट माना है। 71% ने धार्मिक नेताओं के भी करप्शन में शामिल होने की बात कही। सर्वे में क्या है...
- 16 एशियाई देशों के 20 हजार से ज्यादा लोगों पर सर्वे किया गया। इसके मुताबिक, भारत में 69%, वियतनाम में 65%, पाकिस्तान में 40%, चीन में 26%, साउथ कोरिया में 3% लोगों को काम कराने के लिए पैसे देने पड़े हैं।
- जापान लिस्ट में सबसे नीचे है, यहां सिर्फ 0.2% लोगों ने रिश्वत देने की बात कबूली है। जबकि चीन के लोगों ने माना है कि पिछले एक साल में रिश्वत के मामले 73% बढ़े हैं।
- पिछले साल करप्शन के मामले में भारत 41% के साथ 7th नंबर पर था। जो पाकिस्तान, जापान, म्यांमार, श्रीलंका और थाईलैंड जैसे देशों से आगे था।
रिश्वत मांगने में पुलिस सबसे आगे
- सर्वे में कहा गया है कि रिश्वत की मांग करने वाले अफसरों में पुलिस डिपार्टमेंट टॉप पर है। 85% ने कहा कि पुलिस में सभी करप्ट हैं।
- रिपोर्ट में धार्मिक नेताओं के बारे में आंकड़े चौंकाने वाले हैं। लोगों ने 71% को करप्ट माना है। सिर्फ 14% ने कहा कि कोई भी धार्मिक नेता करप्ट नहीं है।
- पुलिस के अलावा सबसे ज्यादा करप्ट लोगों में सरकारी अफसर 84%, कारोबारी अफसर 79%, पार्षद 78%, सांसद 76%, टैक्स अफसर 74% और धार्मिक नेता शामिल हैं।
- दूसरी ओर, कोई भी करप्ट नहीं है? के सवाल पर लोगों ने कहा है- सरकारी अफसर 26%, जज और मजिस्ट्रेट 19% और सांसद 12% हैं।
- रिपोर्ट में बताया गया है कि भारत, इंडोनेशिया और थाइलैंड के लोग करप्शन के खिलाफ सरकार की कोशिशों से खुश हैं।
सरकार बातें कम और ज्यादा काम करे
- ट्रांसपेरेंसी इंटरनेशनल के चेयरपर्सन, जोसे उग्रेज ने कहा कि सरकार को करप्शन रोकने के लिए और ज्यादा कोशिशें करने की जरूरत है।
- बातें कम एक्शन ज्यादा हो। लाखों लोगों को सरकारी कामों के लिए घूस देने पड़ रही है। यह उन गरीबों के साथ ज्यादती है, जो रोजी रोटी से जूझते हैं।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva